laion/Wikipedia-Exotic huggingface dataset:
ממורי בנדה

ממורי בנדה (נולדה ב-1997, לערך) היא פעילת זכויות אדם, ובפרט זכויות נשים וילדות, ממלאווי. הקימה את הארגון "תנו לבנות להוביל" ומערבת נערות במאבק נגד התעללות מינית והשחתה גניטלית דרך הרשת להעצמת בנות (GENET). אחרי חמש שנים של מאבק פוליטי, ב-2015 הועלה גיל הנישואים במלאווי לגיל 18 במסגרת חוק חדש בנושא התעללות בילדים. ממורי בנדה החלה את דרכה בפעילות להגנת ילדות אחרי שאחותה הקטנה מרסי נשלחה ל"מחנה חניכה" לנישואים - מרכז שבו ילדות עוברות אונס על ידי גברים מבוגרים, לכאורה להכנתן לנישואים. היא חזרה משם בהריון, ונאלצה להינשא לגבר ממנו הרתה. היא פרשה אז מלימודיה. נישואים אלו לא ארכו, ומרסי עברה את החוויה הזו פעמיים נוספות, כך שכבר הייתה אם לשלושה עד גיל 16, ונטולת תקווה לחזור ללימודים ולהגשים חלומה להיות מורה. בתקופה זו, שכיחות נישואי ילדות בכפייה במלאווי הייתה הגבוהה בעולם. בנדה הייתה אמורה גם ללכת בדרך זו, אך היא מרדה. היא האמינה שזו זכות בסיסית של נערות להחליט מתי ועם מי להתחתן, וגם שחובה לאפשר לנערות לסיים את לימודיהן. בעודנה נערה צעירה בעצמה, בנדה שמעה על סדנאות כתיבה של GENET, ושכנעה עוד נערות להשתתף, וביחד הן הפיקו סדרת חיבורים שפורסמו בצורת ספר בשנת 2010 בכותרת "אני אנשא כאני אחליט!" בנדה ניצלה את התנופה הזו כדי להוביל תנועה עממית בנושא בכל רחבי מלאווי. הפרספקטיבה החדשה הזו - של הנערות עצמן - הכה הדים גם בקרב הפוליטיקאים, והאיצה את התהליך של אימוץ חוק המגן על נערות מנישואים כפויים, אשר עבר ב-2015. על פי בנדה, מדובר בצעד חשוב, אך שהבעיה נטועה בכך שאין אכיפה, ושגם נישואיה של אחותה הקטנה היו בלתי חוקיים. ב-2014, הוזמנה בנדה לנאום בפני עצרת האו"ם על מצב ילדות ונערות בארצה. ב-2017, היא השתתפה בפורום החירות אוסלו (OFF) כדוברת מרכזית. היא מונתה כ"מנהיגת בנות" על ידי Rise Up והיא חברה בוועד המייעץ של הארגון, שמטרתו העצמת נשים וילדות דרך עבודה קהילתית. נכון ל-2018, בנדה סטודנטית לתואר ראשון באוניברסיטה במלאווי. מדיה וקבצים בנושא ממורי בנדה בוויקישיתוף ממורי בנדה, ברשת החברתית אקס (טוויטר) ממורי בנדה, הבלוג הרשמי Memory Banda: A warrior's cry against child marriage, TED Talk TEDWomen Update: Memory Banda and a warrior’s cry against child marriage, Pat Mitchell, HuffPost, Sep 23, 2017 Memory Banda escaped child marriage in Malawi, but her 11-year-old sister wasn't so lucky, Joyce Hackel, PRI, March 12, 2015 Oslo Freedom Forum, Memory Banda Rise Up - Malawi’s Other Banda ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ממורי בנדה".
דב צפרוני

דב צפרוני (נולד ב-17 בפברואר 1976) הוא שחמטאי ישראלי בדרגת רב-אמן. נכון לאפריל 2021, מדורג במקום ה-33 בישראל לפי מד כושר. 1991 - סיים במקום החמישי באליפות העולם בשחמט עד גיל 16 (לפני רונן הר צבי שסיים במקום השישי) 2006 - סיים במקום השלישי באליפות ישראל בשחמט. דב צפרוני, באתר צ'סגיימס (באנגלית) דב צפרוני, באתר פיד"ה (באנגלית) דב צפרוני, באתר האיגוד הישראלי לשחמט ערך זה הוא קצרמר בנושא שחמטאים ובנושא ישראלים. אתם מוזמנים לתרום לוויקיפדיה ולהרחיב אותו.
דומיניק-פראנס לואב-פיקאר

דומיניק-פראנס לואב-פיקאר (נולדה ב-23 בנובמבר 1948) היא גרושתו של פואד השני, מלך מצרים וסודאן לשעבר. דומיניק-פראנס נולדה בפריז, לארכאולוג היהודי דויד-רובר לואב מחבל אלזס, ואשתו היהודיה השווייצרית פולה-מדלין פיקאר. כאשר הייתה סטודנטית בת 29, כתבה דומיניק-פראנס את תזת הדוקטורט שלה בסורבון על הפסיכולוגיה של האשה בסיפורי אלף לילה ולילה. לאחר תקופת חיזור, היא נישאה במונקו, למלך המודח פואד השני ממצרים ב-16 באפריל 1976. היא המירה את דתה לאסלאם, ולמרות שנישאה לפואד זמן רב לאחר שהודח מכיסאו, היא קיבלה בקרב תומכי המלוכה את התואר "הוד מלכותה, פאדילה מלכת מצרים". בשנת 1996 בני הזוג התגרשו, ולאחריהם היא נשאה בתואר "הוד מעלתה, הנסיכה פאדילה ממצרים" עד לשנת 2008, אז בוטלו הנישואין והתואר לאחר מאבק משפטי. ב-2002 נלקחה ממנה דירתה בפריז עקב חובות תופחים. שלושה ילדים נולדו לדומיניק-פראנס ולפואד השני: מוחמד עלי, נסיך סעיד (נולד ב-5 בפברואר 1979) הנסיכה פאוזיה-לטיפה ממצרים (נולדה ב-12 בפברואר 1982) הנסיך פאחרודין ממצרים (נולד ב-25 באוגוסט 1987) 1948–1976: מיס דומיניק-פראנס לואב פיקאר 1976–1996: הוד מלכותה פאדילה מלכת מצרים (טוענת) 1996–2008: הוד מעלתה, הנסיכה פאדילה ממצרים 2008–היום: הגברת פאדילה דומיניק-פראנס לואב פיקאר Montgomery-Massingberd 1980, p. 37 "Milestones". Time. 17 באוקטובר 1977. נבדק ב-2010-02-28. {{cite journal}}: (עזרה) Montgomery-Massingberd 1980, p. 20 Webster, Paul (16 בספטמבר 2002). "Egypt's last queen ousted from palatial Parisian apartment". The Guardian. נבדק ב-2010-02-28. {{cite journal}}: (עזרה)
דרויסק

דרויסק (בבלארוסית: Друйск; בפולנית: Drujsk) היא עיירה במחוז משנה ברסלב שבוובלסט ויטבסק בבלארוס. העיירה הייתה עיירה חקלאית יהודית מאז הקמתה במחצית המאה ה-19 ועד חיסול הקהילה והגליית אנשיה לגטו וידזה וממנו לגטו שווינציאן ולרציחתם בפונאר ובמחנות ההשמדה. רוב ככל המתיישבים בדרויסק עם הקמתה, לאחר שקרקעותיה הופקעו בידי ממשלת רוסיה מרכושו של אציל פולני, היו יהודים. היוצאים היחידים מכלל זה היו משפחה טטרית אחת, ומשפחות מנהל סניף הדואר המקומי ומנהל תחנת הרכבת, בקו ורשה-וילנה-פטרבורג. התושבים התפרנסו מחקלאות. ב-1897 מנו יהודי דרויסק 515 איש מתוך אוכלוסייה כללית של 536 איש. לקהילה היהודית היו מוסדת דת ומוסדות חינוך, ורבני העיירה: רבי משה אהרן לנדאו, שנפטר צעיר, ואחריו רבי שבתאי זלמן רימשיניאט, שימשו בפועל גם כרבניהם של יהודי נקודות היישוב הסמוכות. עם פרוץ מלחמת העולם השנייה ולאחר תחילת הכיבוש הגרמני, הגיעו לדרויסק פליטים רבים מדרויה והתקיימו בעיירה במשך תקופה ממושכת מעל 1,573 יהודים. במשך התקופה שעד 1942 נרצחו רבים כולל כאלו שברחו ליערות ופעלו כפרטיזנים. בפברואר 1942 הועברו 1,000 היהודים שנותרו בעיירה לגטו וידזה שבו שהו עם יהודי המקום ויהודי דובינובו, פליסה, וסלובודקה. גטו וידזה נשמר בידי שוטרים ליטאים והתנאים בו היו קשים. ביולי 1942 הועברו רוב היהודים מגטו וידזה לגטו שווינצ'יאני. נשים רבות נרצחו בפונאר, ויהודים אחרים נרצחו בגטו קובנה ובמחנות שטוטהוף ואליאס. רק כ-20 יהודים מדרויסק שרדו את המלחמה. רחל גרוסבאום-פסטרנק, "דרוּיסְק, נפת ברסלב, מחוז וילנה", בתוך: שמואל ספקטור וברכה פרוינדליך (עורכים), פנקס הקהילות: (4) פולין, כרך ח: מחוזות וילנה–ביאליסטוק–נובוגרודק, ירושלים: יד ושם, תשס"ו 2005, עמ' 270–273. ספר יזכור לקהילת דרויה וקהילות מיור דרויסק וליאונפול, בספריית העיר ניו יורק "דרויסק", באתר JewishGen (באנגלית) מרטין דין (אנ'), וידזה, אנציקלופדיה של המחנות והגטאות (כרך II, חלק B, עמ' 1147), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית)
לורד (פירושונים)

האם התכוונתם ל... לורד – תואר אצולה של האצילים מהאצולה הגבוהה באנגליה בית הלורדים – הבית העליון של הפרלמנט הבריטי הלורד יושב הראש ("לורד ספיקר") - יושב ראש בית הלורדים לורדים רוחניים – 26 אנשי דת של הכנסייה האנגליקנית המכהנים כחברי בית הלורדים לורדים חילוניים – חברי בית הלורדים לורדים לימי חייהם – בעלי תואר אצולה בממלכה המאוחדת אשר קיבלו תואר זה למשך חייהם לורדים יורשים – בעלי תואר אצולה בממלכה המאוחדת אשר ירשו את תארם מהוריהם לורד צ'נסלור – חבר ממשלה בבריטניה בתפקיד הדומה לשר המשפטים לורד פרוטקטור – תואר אנגלי למספר בעלי תפקידים לורד (תואר אצולה יפני) לורד (עיר) – עיר בפירנאים לורד - טוש, עט שבתוכו חומר ספוגי טבול בצבע לורד (זמרת) – זמרת מניו זילנד ג'ק לורד – שחקן אמריקאי
ברית עולם (שיר)

"ברית עולם" הוא שיר שנכתב על ידי אהוד מנור והולחן על ידי מתי כספי, שגם ביצע אותו במקור. השיר יצא לאור ב-1976. השיר הוא שיר אהבה שכתב אהוד מנור לאשתו עפרה פוקס בעת ששהו בניו יורק, זמן קצר לאחר נישואיהם. ראשיתו של השיר הוא במנגינה ללא מלל שהלחין מתי כספי לסרט "חגיגה בסנוקר", שיצא בשנת 1975. בשנת 1976 הוזמן כספי להופיע ב"חגיגת הזמר" שהחליפה באותה שנה את פסטיבל הזמר והפזמון. היה זה מופע שאינו תחרותי. לצורך האירוע כספי הלחין חלק נוסף לשיר, והגיש אותו לאהוד מנור, שהתאים את השיר שכתב כעשור לפני כן, ללחנו של כספי. בחגיגת הזמר ביצע כל אמן שני שירים: שיר מוכר של האמן ושיר חדש. כספי ביצע את שירו אליעזר בן יהודה כשיר המוכר, ואת "ברית עולם" כשיר החדש. השיר נכלל באלבומו השני של כספי שנקרא בשמו ויצא ב-1976, וידוע גם בשם "הפעמון", על שום תמונת פעמון ביתי המופיעה על גבי עטיפת התקליט. במצעד השבועי של רשת ג' הגיע השיר למקום השני, ובמצעד הפזמונים העברי השנתי לשנת תשל"ו (1976) הגיע השיר למקום ה-15. כמו כן, במצעד שירי אהוד מנור הגיע השיר למקום השביעי, וב״מצעד של המדינה״ שנערך בשנת 2009 (ה'תש"ע) הגיע למקום ה-33. השיר נודע גם בביצוע של בעז שרעבי, שהקליט אותו עבור אלבומו החמישי "משאלה" שיצא בשנת 1987. אחד מספרי שיריו של כספי ובו תווים של פזמוניו נקרא בשם "ברית עולם" ויצא ב-1980. אלבום אוסף משירי אהוד מנור נקרא אף הוא בשם זה. בשנת 2004 ביצע הזמר הראל סקעת את השיר במסגרת סבב האודישנים השני של התכנית "כוכב נולד". "ברית עולם" נחשב לאחד משירי הכניסה לחופה הפופולריים ביותר בישראל. אקורדי השיר "ברית עולם" באתר Tab4u סרטון השיר "ברית עולם" באתר יוטיוב מילות השיר "ברית עולם" באתר שירונט יוסי חרסונסקי, עיון ביקורת באתר יוסמיוזיק רבקה מיכאלי, ברית עולם באתר רדיו ללא הפסקה, 27 בינואר 2017 "לפעמים נדמה לי שאני האדם המאושר בתבל", באתר ynet, 12 באפריל 2005 חגיגה בסנוקר באתר האינטרנט הרשמי של מתי כספי ציפי פליישר, מתי כספי - האיש והחידה, הוצאת הקיבוץ המאוחד, 2013, עמוד 110 ברית עולם, מתוך אתר פזמונט מצעד שירי אהוד מנור, מתוך אתר פזמונט המצעד של המדינה, מתוך אתר פזמונט מהם שירי החופה הפופולריים ביותר בישראל?, באתר ‏מאקו‏, 7 באפריל 2017
תוכנית שרון (תכנון פיסי בישראל)

תוכנית שרון (או בשמה הרשמי: תכנון פיסי בישראל) הייתה תוכנית האב הארצית הראשונה של מדינת ישראל. התוכנית פורסמה בשנת 1951 בספרים יישובים ותושבים בישראל ותכנון פיסי בישראל ומכונה בשם זה, מכיוון שהאדריכל אריה שרון עמד באותה עת בראש אגף התכנון במשרד ראש הממשלה, שהכין את התוכנית. העקרונות עליהם התבססה התוכנית היו פיזור האוכלוסייה בנגב והגליל ויצירת רשת היררכית של יישובים, עיירות וערים. התוכנית חילקה את המדינה ל-24 מרחבי תכנון, כאשר כל נפה תוכננה כאזור גאוגרפי-כלכלי ובה יישובים עירוניים שישמשו כמרכז לסביבה הכפרית וביחד ייצרו יחידה מושלמת מבחינה חברתית וכלכלית. התוכנית לא הייתה בעלת תוקף סטטוטורי, אולם היא שימשה כבסיס למדיניות הפיתוח של מדינת ישראל במשך שנים רבות. אריה שרון, תכנון פיסי בישראל מהדורה סרוקה של הספר באתר תכנון זמין של מינהל התכנון סיפורה של תוכנית המתאר הראשונה של ישראל באתר NEWS 1 תוכנית המתאר הארצית הראשונה (אנגלית) באתר לזכרו של האדריכל אריה שרון דבורה הכהן, התכנית ל'קליטה ישירה' של העלייה ההמונית בשנות החמישים ותוצאותיה, עיונים בתקומת ישראל 1, 1991, עמ' 359–378 ענת בר כהן, הליך החקיקה של חוק התכנון והבנייה בהקשרם של "מוסדות התכנון" (פרק ב' לחוק) ו"תכניות" (פרק ג' לחוק), עבודת דוקטורט, אוניברסיטת בר אילן ערך זה הוא קצרמר בנושא ישראל. אתם מוזמנים לתרום לוויקיפדיה ולהרחיב אותו.
אנה ואגאנר

אנה ואגאֶנר (נולדה ב-14 באוקטובר 1976, בלץ, ברית המועצות (כיום מולדובה)) היא שחמטאית מולדובנית-לוקסמבורגית ממוצא יהודי בדרגת רב אמן נשים. החל ממרץ 2019 אינה שחמטאית פעילה. אנה ואגאנר (שוסטרמן) נולדה בבלץ. אביה הוא לייזר שוסטרמן בעל דרגת אמן בינלאומי, גם אמה שחמטאית מוצלחת. אנה החלה להתאמן בגיל צעיר בהדרכת אביה. בשנת 1992 היא חלקה מקום 1–2 באליפות אירופה לנערות עד גיל 16. בשנים 1995, 2000 ו-2004 היא הייתה אלופת מולדובה בשחמט נשים. אניה שוסטרמן למדה באוניברסיטת בלץ והתמחה בשפות. היא התחתנה עם בנקאי מלוקסמבורג והחל משנת 2006 מייצגת את ארץ מגוריה החדשה. גם הוריה עברו להתגורר בלוקסמבורג. בין השנים 1994 ל-2008 השתתפה אנה ואגאנר ב-6 אולימפיאדות שחמט: אנה ואגאנר, באתר צ'סגיימס (באנגלית) אנה ואגאנר, באתר פיד"ה (באנגלית) Wagener, Anna - Women's Chess Olympiads, באתר אולימפבייס (באנגלית) ערך זה הוא קצרמר בנושא שחמטאים ובנושא מולדובה. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אנה ואגאנר".
Kubernetes

Kubernetes (לעיתים נכתב בקיצור k8s, נהגה "קוּבֶּרנֶטִיס") היא מערכת קוד פתוח לניהול ופריסה אוטומטית של יישומים על גבי קונטיינרים. המערכת תוכננה במקור על ידי גוגל וכיום מתוחזקת על ידי Cloud Native Computing Foundation.‏ Kubernetes תומכת במגוון כלים של קונטיינרים, בהם Docker או rkt. Kubernetes (מיוונית: κυβερνήτης, מושל) נוצרה על ידי ג'ו בדה, ברנדן ברנס וקרייג מקלוקי שאליהם הצטרפו בהמשך מהנדסים נוספים מגוגל, בהם בריאן גרנט וטים הוקינג. היא הוצגה באופן רשמי על ידי גוגל באמצע שנת 2014. התכנון והפיתוח שלה הושפעו מאוד ממוצר פנימי של גוגל בשם Borg. גרסה 1.0 של Kubernetes יצאה לאור ב-21 ביולי 2015. Kubernetes מגדירה אבני בניין ("פרימיטיביים") שמספקים יחד מנגנונים לפריסה, תחזוקה והתאמה לגודל (סילוּמיוּת) עבור יישומים. המרכיבים של Kubernetes תוכננו בצורה של צימוד רופף ויכולות הרחבה כדי לתמוך בעומסים וצרכים משתנים. יכולת ההרחבה ניתנת בעיקר באמצעות Kubernetes API שמשמש הן את מרכיבי המערכת והן את ההרחבות שלה. יחידת ההרצה הבסיסית היא Pod, שמשמשת כשכבת הפשטה של קונטיינר או קבוצת קונטיינרים, שנמצאים על אותו השרת ויכולים לחלוק משאבים. כל פוד מקבל כתובת IP ייחודית, והודות לכך יכולים יישומים שונים להשתמש בצורה חופשית בפורטים בלי חשש להתנגשויות ביניהם. מדיה וקבצים בנושא Kubernetes בוויקישיתוף אתר האינטרנט הרשמי של Kubernetes (באנגלית) Kubernetes, ברשת החברתית אקס (טוויטר) Kubernetes, הבלוג הרשמי "Google Open Sources Its Secret Weapon in Cloud Computing". Wired. ארכיון מ-10 בספטמבר 2015. נבדק ב-24 בספטמבר 2015. {{cite web}}: (עזרה) ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
סן אנדראס (סרט)

סן אנדראס (באנגלית: San Andreas) הוא סרט מסוגת סרטי אסונות שיצא ב-29 במאי 2015. הסרט בוים על ידי בראד פייטון, נכתב על ידי קארלטון קיוז ובו מככבים דוויין ג'ונסון, אלכסנדרה דדריו וקארלה גוג'ינו. עלילתו סובבת סביב רעידת אדמה בהעתק סן אנדראס. ריי (דוויין ג'ונסון), הוא איש חילוץ והצלה, שלרשותו נזקפות למעלה מ-600 הצלות רשומות. ריי מנסה לשקם את מערכת היחסים שלו עם פרודתו, אמה (קארלה גוג'ינו). דוקטור לורנס (פול ג'יאמטי) מנסה להזהיר את התושבים על רעידת אדמה אכזרית שהולכת לפגוע בשבר סאן אנדראס, אבל אף אחד לא מקשיב לו. כשרעידת האדמה מכה, ריי נחפז ומציל את פרודתו. חברה החדש של אשתו, שהיה יחד עם ביתם המשותפת של ריי ואמה, בלייק (אלכסנדרה דדריו), נוטש אותה כשזו נלכדת ברכב בחניון במהלך הרעידה, ונהרג מאוחר יותר. כשבלייק זועקת לעזרה, באים בן ואולי, שני אחים שנפגשו איתה קודם לכן, ומחלצים אותה. היא מצליחה ליצור קשר עם אביה, וזה מבקש ממנה להגיע לנקודה הגבוהה ביותר בסן פרנסיסקו. כשרעידת האדמה חוזרת, היא גוררת עימה גל צונאמי אדיר. רעידת האדמה הזו נרשמת כגדולה בהיסטוריה, בעוצמה של 9.6 בסולם ריכטר. לאחר מסע ארוך ומפרך, ריי מצליח להציל את ביתו בלייק, וכן את בן ואולי. דווין ג'ונסון - ריי אלכסנדרה דדריו - בלייק פול ג'יאמטי - דוקטור לורנס קארלה גוג'נו - אמה יואן גריפית' - דניאל הוגו ג'ונסטון-ברט - בן ארצ'י פנג'בי - סרינה קיילי מינוג - סוזן קולטון היינס - ג'ובי ארט פרקינסון - אולי טיילור מדיה וקבצים בנושא סן אנדראס בוויקישיתוף אתר האינטרנט הרשמי של סן אנדראס (באנגלית) סן אנדראס, ברשת החברתית אקס (טוויטר) "סן אנדראס", במסד הנתונים הקולנועיים IMDb (באנגלית) "סן אנדראס", באתר נטפליקס "סן אנדראס", באתר AllMovie (באנגלית) "סן אנדראס", באתר Rotten Tomatoes (באנגלית) "סן אנדראס", באתר Box Office Mojo (באנגלית) "סן אנדראס", באתר Metacritic (באנגלית) "סן אנדראס", במסד הנתונים הקולנועיים KinoPoisk (ברוסית)
סירנה (סדרת טלוויזיה)

סירנה (באנגלית: Siren) היא סדרת דרמה-פנטזיה אמריקאית שעלתה בערוץ Freeform ב-29 במרץ 2018. העונה הראשונה כללה 10 פרקים. במאי 2019 חודשה הסדרה לעונה שנייה אשר עלתה ב-24 בינואר 2020 וכללה 16 פרקים. ב-2 באפריל 2020 עלתה לשידור העונה השלישית. באוגוסט 2020 בוטלה הסדרה. בעיירת החוף בריסטול קוב, הידועה על היותה פעם בית לבתולות הים, חייהם של כמה ביולוגיים ימיים מתהפכים כאשר אישה צעירה מסתורית מופיעה ומתחילה להרוס את עיירת הדיג הקטנה כדי לחפש את אחותה שנלכדה אשר נחטפה בידי הצבא המקומי. אלכס רו בתור "בן פונאל", ביולוג ימי שעוזר לרין. אלין פאוול בתור "ריין", בתולת ים צעירה ומוזרה אשר סוחבת סוד אפל. איאן ורדון בתור "זאנדר מקלאור", דייג בחוף העיר המבקש לגלות את האמת מאחורי התעלומה של הנערה המסתורית. רנה אוון בתור "הלן הוקינס", אשה שבבעלותה חנות בעיר שנדמה שהיא יודעת יותר על בני הים ממה שהיא טוענת. מאוחר יותר היא מתגלה להיות בתולת ים המתגוררת ביבשה וקרובת משפחה רחוקה של בן. פולה אוונס-אקינגבולה - בתור "מאדי בישופ", ביולוגית ימית, בת זוגו של בן. סיבונגל מלמבו בתור "דונה", בתולת ים מיסטית, אחותה של רין. (עונה 1) טיפאני לונסדייל בתור "טיה". (עונה 3) צ'אד רוק בתור "כריס מילר", דייג שנלקח לבסיס הצבאי לאחר שנפצע על ידי דונה. קרטיס לאם בתור "קלווין", דייג שהוא גם ידיד וחבר של קסנדר. רון יואן בתור "אלדון דקר", מומחה לבני ים שעובד עבור הצבא. גיל בירמינגהם בתור "דייל בישופ", השריף של מחלקת שריף בבריסטול, אביה של מאדי. תמי ג'יילס בתור "מריסה שטאוב", סגנית שריף בריסטול. אנתוני הריסון בתור "אדמירל הריסון", ראש הבסיס הצבאי שבו נלכדה דונה. איליה מרזולף בתור "קטרינה", מנהיגת אלפא של בני הים שמאבדת את מנהיגותה לרין. גרסל ביוויס בתור "סוזן בישופ", אימה המנוכרת של מאדי ואשתו לשעבר של דייל. מנסה לשקם את היחסים במשפחה שלה. (עונה 1–2) דניאל קודמור בתור "בריאן", היבריד אנושי, ואביה של מרדית'. (עונה 2–3) מדיה וקבצים בנושא סירנה בוויקישיתוף אתר האינטרנט הרשמי של סירנה (באנגלית) סירנה, ברשת החברתית אקס (טוויטר) "סירנה", במסד הנתונים הקולנועיים IMDb (באנגלית) "סירנה", באתר Rotten Tomatoes (באנגלית) "סירנה", באתר Metacritic (באנגלית) "סירנה", באתר דיסני+ סדרות (באנגלית) "סירנה", באתר Hulu סדרות (באנגלית) "סירנה", במסד הנתונים הקולנועיים KinoPoisk (ברוסית) Kimberly Roots, Siren Renewed for Season 2 at Freeform, ‏15 במאי 2018
סגיטה

סַגִיטָה הוא מונח בגאומטריה (לפעמים מכונה בקיצור סַג). בלטינית משמעות המילה סגיטה היא "חץ" (סגיטה הוא גם שמה הלועזי של קבוצת הכוכבים - חץ). משמעות המושג בגאומטריה הוא: אורך קטע מאמצע מיתר של מעגל האנכי למיתר, עד לקשת של המיתר. אורך קטע מאמצע מיתר של מעגל לאמצע הקשת של המיתר. במעגל אורך הסגיטה s שווה לרדיוס המעגל r פחות האפותם A ממרכז המעגל למיתר: s = r − A {\displaystyle s=r-A} (ראו איור). במצולע משוכלל אורך הסגיטה s שווה לרדיוס המעגל החוסם את המצולע r פחות האפותם A ממרכז המצולע לצלע של המצולע: s = r − A {\displaystyle s=r-A} . בדרך כלל הסגיטה מתייחסת למרחק מהמיתר לקשת הקטנה יותר הנשענת על המיתר, אבל ניתן גם להגדיר "סגיטה ארוכה" כאורך הקטע מאמצע המיתר לאמצע הקשת הגדולה הנשענת עליו. באיור למעלה s מציין את אורך הסַגִיטָה, r את הרדיוס, ו ℓ {\displaystyle \ell } את מחצית המיתר עליו נשענת הסגיטה. האפותם A (השווה ל r-s) ו ℓ {\displaystyle \ell } הם ניצבים של משולש ישר-זווית שאורך היתר שלו הוא r. לפי משפט פיתגורס אם כן: r 2 = ℓ 2 + ( r − s ) 2 {\displaystyle r^{2}=\ell ^{2}+(r-s)^{2}} ניתן לסדר נוסחה זו בדרכים שונות כדי לחשב את הסגיטה, הרדיוס או היתר בהינתן שני האחרים: 1. s = r − ( r 2 − ℓ 2 ) {\displaystyle s=r-{\sqrt {(r^{2}-\ell ^{2})}}} 2. ℓ = ( 2 r s − s 2 ) {\displaystyle \ell ={\sqrt {(2rs-s^{2})}}} 3. r = s 2 + ℓ 2 2 s {\displaystyle r={{s^{2}+\ell ^{2}} \over {2s}}} ניתן גם לחשב את הסגיטה מהזווית α {\displaystyle \alpha } שבאיור. s שווה כאמור r-A. ו A שווה r   c o s ( α ) {\displaystyle {r\ cos(\alpha )}} ומכאן: 4. s = r ( 1 − c o s α ) = 2 r   s i n 2 α 2 {\displaystyle s=r(1-cos\alpha )=2r\ sin^{2}{\alpha \over 2}} מנוסחה 3 למעלה נובע ש s ( 2 r − s ) = ℓ 2 {\displaystyle {s(2r-s)=\ell ^{2}}} . כאשר הסגיטה s קטנה בהרבה מהרדיוס r (כלומר כאשר הקשת היא שטוחה, כפי שקורה לעיתים נפוצות באדריכלות) נוסחה זאת הופכת ל s ( 2 r ) ≈ ℓ 2 {\displaystyle {s(2r)\approx \ell ^{2}}} . ומכאן לקירוב: 5. s ≈ ℓ 2 2 r {\displaystyle {s\approx {\ell ^{2} \over {2r}}}} באדריכלות נפוץ השימוש בסגיטה בחישובים הנוגעים לקשתות כמו בקירות קמורים או קעורים, בקמרונות, בכיפות ובגשרים. במקרים אלה שימושי הקשר בין בסגיטה לרדיוס העקמומיות של הקשת ולאורך המיתר (ראו נוסחאות למעלה) כשלפעמים רצויה סגיטה מסוימת ויש לחשב את הרדיוס והמיתר ולפעמים הרדיוס או המיתר הם הרצויים ויש לחשב את הסגיטה. הסגיטה משמשת גם להשגת עקמומיות רצויה של תיבת תהודה של כלי מיתר. בשימושים אלה לרוב העקמומיות מאוד עדינה ומספיקה נוסחת הקירוב כאשר הסגיטה קטנה בהרבה מהרדיוס (ראו למעלה). הסגיטה משמשת באופטיקה (ובמיוחד ביצור טלסקופים) בעת חישוב כמות הזכוכית הנדרשת להוצאה כדי להשיג עקמומיות רצויה לעדשה. בפיזיקה הנוסחאות למעלה עוזרות לחשב את רדיוס העקמומיות של חלקיק מואץ בתא בועות (הדרוש לקביעת התנע הזוויתי שלו) מתוך אורכי הסגיטה והמיתר הקלים יותר למדידה. אפותם מעגל סגיטה, באתר MathWorld (באנגלית) סגיטה באתר http://mathworld.wolfram.com/ סגיטה באתר https://www.mathopenref.com The Elements of Civil Architecture Henry Aldrich, Philip Smyth 1818 חישוב הסגיטה של קשת באתר http://www.liutaiomottola.com של אתר מרכז מידע לבוני לאוטות High-Powered Lenses and Thickness תוכנית הקורס באופטיקה באתר http://www.opticampus.com PARTICLE PHYSICS WITH BUBBLE CHAMBER PHOTOGRAPHS L. Bettelli, M. Bianchi-Streit and G. Giacomelli, אוניברסיטת בולוניה
הדומה הממלכתית של האימפריה הרוסית

הדּוּמַה (Ду́ма) או הדומה הממלכתית של האימפריה הרוסית (Государственная дума Российской империи) הייתה הבית התחתון של הפרלמנט באימפריה הרוסית בשנים 1906–1917 וכיום מחליפה אותה הדומה הממלכתית בפדרציה הרוסית מאז 1993. הדומה הייתה הבית התחתון כאשר מועצת המדינה הרוסית הייתה הבית העליון בפרלמנט. בשנת 1917 בוטלה הדומה על ידי הממשלה הזמנית בציפייה לכינוס של האספה המכוננת. הבית התחתון של הפרלמנט של הפדרציה הרוסית משנת 1993 נקרא גם הוא דומה, הדומה של רוסיה. עד למהפכת 1905 לא היה גוף מחוקק רשמי ברוסיה, אלא מועצות מייעצות לצאר. לאחר פרוץ מהפכת 1905, הסכים הקיסר הרוסי, ניקולאי השני, להקים את הדומה, כמוסד מייעץ, אלא שבמנשר הקיסרי של אוקטובר 1905 (הנחשב לחוקה הרוסית הראשונה) נאלץ הצאר להקנות לדומה סמכויות של מחוקק. בדצמבר 1905 פורסמו שינויים לחוק הבחירות, אשר הקנו זכות בחירה ליותר ממחצית מהאוכלוסייה הגברית, מעל גיל 25. ערך מורחב – הדומה של האימפריה הרוסית (כינוס 1906) הבחירות לדומה הראשונה התקיימו בפברואר־מרץ 1906 ומושב הדומה נפתח ב־27 באפריל 1906 בארמון טבריצ'סקי, אך פוזר על ידי הממשלה כעבור 72 ימים, ב־8 ביולי 1906. בדומה היה רוב לנציגי המפלגה הדמוקרטית החוקתית. לאחר פיזור הדומה 180 מחבריה קראו למרד אזרחי ונשפטו. ערך מורחב – הדומה של האימפריה הרוסית (כינוס 1907) הדומה השנייה התכנסה בפברואר 1907 והייתה קצרת ימים אף היא (103 יום). הסיעה הגדולה בדומה הייתה סיעת ברית העבודה והאיכרים. פיזורה ב-3 ביוני 1907 לווה בפרסום חוק בחירות חדש אשר הבטיח יתרון לבוחרים שמרניים והעניק לשלטונות אפשרויות כמעט בלתי מוגבלות להשפיע על מהלך הבחירות. הדומה השלישית התכנסה בנובמבר 1907 והצליחה להתקיים עד שנת 1912 והייתה הדומה היחידה שהתקיימה במשך תקופת כהונה מלאה. הסיעה הגדולה בדומה הייתה סיעת מפלגת האוקטיאבריסטי. הדומה שיתפה פעולה עם הממשלה וזה אפשר לה לסיים את תקופת כהונתה החוקית. הדומה הרביעית התכנסה בנובמבר 1912 והייתה מושב הדומה האחרון של אימפריה הרוסית כאשר הפרלמנט פורק ב-1917 בעקבות פרוץ המהפכה. הדומה של רוסיה מועצת הפדרציה של רוסיה מדיה וקבצים בנושא הדומה הממלכתית של האימפריה הרוסית בוויקישיתוף הדומה הממלכתית של האימפריה הרוסית, באתר אנציקלופדיה בריטניקה (באנגלית) ערך זה הוא קצרמר בנושא האימפריה הרוסית ובנושא רשויות מחוקקות. אתם מוזמנים לתרום לוויקיפדיה ולהרחיב אותו.
SBS 6

SBS 6 הוא ערוץ טלוויזיה הולנדי, הנמצא בבעלות רשת Talpa, שנקראה בעבר בשם .SBS Broadcasting B.V ומכאן שמו. ערוצים אחרים בבעלות הקבוצה הם NET 5, SBS 9 ו-Veronica TV. SBS ייצגה בעבר חברת טלוויזיה סקנדינבית, כאשר זו החלה להתרחב מחוץ לסקנדינביה ב-1995, אחת המדינות הראשונות שבהן היא החלה לפעול הייתה הולנד. SBS 6 היה ערוץ הטלוויזיה המסחרי השלישי בהולנד אחרי RTL 4 ו-RTL 5, כשהושק ב-28 באוגוסט 1995. כאשר הושק הערוץ, הוא היה בתחרות קשה מול ערוץ Veronica, שהחל לשדר באותה עת. זאת בשל הרצון של שני הערוצים לתפוס את אפיק 6 בשלט. ב-1 במרץ 1999 קבוצת SBS הרחיבה את שידוריה בהולנד, עם תחילת שידורי ערוץ NET 5. בשנת 2003 ערוץ Veronica הצטרף לקבוצה. ב-10 באפריל 2017 רכשה Talpa אחזקות 67% ממניות Sanroma Media הולנד. הודות לג'ים קאסל קרוב לבית קולומבו חברים האוס בית קטן בערבה מונק אשתי והילדים NCIS בתוך הבועה המנטליסט RTL 7 RTL 8 BNNVARA מדיה וקבצים בנושא SBS 6 בוויקישיתוף אתר האינטרנט הרשמי של SBS 6 SBS 6, ברשת החברתית אקס (טוויטר) בשידור הציבורי לא חוששים מ-NET 5, באתר MEDIA, ‏26 בינואר 1999 במשך שנים עכשיו זה רשמי: Sanroma Media מוכרת את מניותיה ב-SBS ל-Talpa, באתר NOS, ‏10 באפריל 2017
רכס בואו

רכס בואו (באנגלית: Bow Range) הוא רכס הרים בהרי הרוקי הקנדיים, על הגבול בין פרובינציית אלברטה ופרובינציית קולומביה הבריטית שבקנדה. הרכס נמצא במרכז אזור באנף - לייק לואיז, בדרום הרכסים הקונטיננטליים, על קו פרשת המים של אמריקה, מערבית לעמק בואו בו זורם נהר בואו, בשטח הפארק הלאומי באנף והפארק הלאומי קוטניי.  השטחו של הרכס 717 קמ"ר, אורכו (מצפון לדרום) 34 קילומטרים, ורוחבו המרבי (ממזרח למערב) 43 קילומטרים. גובהו המקסימלי של הרכס, בהר טמפל, 3,543 מטרים מעל פני הים. ברכס ממוקם עמק עשר הפסגות. 64% משטח הרכס נמצא בקולומביה הבריטית, ו-36% נמצא באלברטה. הרכס נקרא על שם נהר בואו הסמוך, ועמק בואו בו זורם הנהר. השם נקבע רשמית ב-31 במרץ 1917 על ידי מועצת השמות הגאוגרפיים של קנדה. • C. SIMON L. OMMANNEY, GLACIERS OF THE CANADIAN ROCKIES, P 218 מדיה וקבצים בנושא רכס בואו בוויקישיתוף רכס בואו באתר ממשלת קולומביה הבריטית תצלום לוויין של רכס בואו רכס בואו באתר peakbagger תחזית מזג אוויר עדכנית להרי רכס בואו, לפי גבהים לפי אנציקלופדיית ההרים הקנדית שטח הרכס הוא 167 קמ"ר מידע גאוגרפי ההיסטוריה של שם הרכס